ভারতীয় ও পাকিস্তানের গণমাধ্যমে বিষয়টি ইতিবাচক হিসেবে উপস্থাপন করা হয়েছে। এ বিষয়ে ভারতের প্রতিরক্ষামন্ত্রী নির্মলা সীতারাম মঙ্গলবার বলেছেন, বহুজাতিক এই সামরিক মহড়ায় অংশ নিচ্ছি আমরা। যে ইস্যুতে এবারের মহড়া অনুষ্ঠিত হতে যাচ্ছে সে বিষয়টিকেই আমরা প্রাধান্য দিচ্ছি। প্রতিবেশী দেশগুলোসহ এসসিও এর অংশীদার অন্য দেশগুলোর সঙ্গে মিলে আমরাই বৈশ্বিকভাবে জঙ্গি, সন্ত্রাস, মাদক পাচার, সাইবার নিরাপত্তা বিষয়টি মোকাবেলা করব। বছর এই সংস্থার পূর্ণ অংশীদার হয় ভারত ও পাকিস্তান। ২০১৭-এর জুনে অনুষ্ঠিত ওই যৌথ সামরিক মহড়াতেও ভারত-পাকিস্তানের উপস্থিতি ছিল। সেবার কাজাখস্তানের রাজধানী আস্তানায় অনুষ্ঠিত সম্মেলনের পরই ওই যৌথ মহড়া অনুষ্ঠিত হয়েছিল। এ ছাড়া ভারত ও পাকিস্তানের সেনারা এর আগে একসঙ্গে জাতিসংঘ শান্তিরক্ষা মিশনে কাজ করেছেন।